CELEX: 62009TO0173(01)
Language: el
Date: 2010-06-03 00:00:00
Title: Διάταξη του Γενικού Δικαστηρίου (τρίτο τμήμα) της 3ης Ιουνίου  2010. # Z κατά Ευρωπαϊκής Επιτροπής. # Πρόσβαση στα έγγραφα - Απαράδεκτο - Εντολή προς τη διοίκηση. # Υπόθεση T-173/09.

Διάταξη του Γενικού Δικαστηρίου (τρίτο τμήμα) της 3ης Ιουνίου 2010 – Z κατά Επιτροπής
      (Υπόθεση T-173/09)
      «Πρόσβαση στα έγγραφα – Απαράδεκτο – Εντολή»
      Προσφυγή ακυρώσεως – Αρμοδιότητα του κοινοτικού δικαστή – Αίτημα με το οποίο ζητείται να απευθυνθεί εντολή προς θεσμικό όργανο – Απαράδεκτο (Άρθρο 230 ΕΚ) (βλ. σκέψεις 29-32)
      Αντικείμενο 
      
         
               Προσφυγή με αίτημα να υποχρεωθεί η Επιτροπή, πρώτον, να γνωστοποιήσει στον προσφεύγοντα, επιτρέποντάς του την πρόσβαση στον
                  φάκελο της διαδικασίας στην υπόθεση COMP/G/39.406 (Θαλάσσιοι σωλήνες) και θέτοντας, ειδικότερα, στη διάθεσή του αντίγραφο
                  της απόφασης της Επιτροπής της 28ης Ιανουαρίου 2009 περί επιβολής προστίμου, αν κατονομάζεται στην απόφαση αυτή και, αν ναι,
                  να διευκρινίσει το όλο πλαίσιο εντός του οποίου γίνεται μνεία του ονόματός του, δεύτερον, να εξαλείψει, με τον τρόπο που θα
                  διευκρινιστεί μετά τη χορήγηση της πρόσβασης στον φάκελο, τις μνείες του ονόματός του στην απόφαση της Επιτροπής της 28ης
                  Ιανουαρίου 2009 και, τρίτον, να μη τον κατονομάσει και να αποφύγει κάθε αναφορά στο όνομά του στο μη εμπιστευτικό κείμενο
                  της απόφασης της 28ης Ιανουαρίου 2009.
               
            Διατακτικό 
      Ο Πρόεδρος του Γενικού Δικαστηρίου διατάσσει:
      
         
                  1)
               
               
                  
               
               
                  	Απορρίπτει την προσφυγή ως απαράδεκτη.
               
            
         
                  2)
               
               
                  
               
               
                  	Καταδικάζει τον Ζ στα δικαστικά έξοδα, συμπεριλαμβανομένων των εξόδων της διαδικασίας ασφαλιστικών μέτρων.